Ville Nieminen

| Ville Nieminen |
| --- | --- |
 Ville Nieminen jäällä lokakuussa 2008.
Henkilötiedot
Syntynyt: 6. huhtikuuta 1977 (ikä 47) Tampere, Suomi
Kansalaisuus:   Suomi
Jääkiekkoilija
Lempinimi:  Nemo, Näsijärven tiikeri
Pelipaikka:  laitahyökkääjä
Maila:  vasen
Pituus:  183 cm
Paino:  94 kg
Seura
Seura:  Tappara
Sarja:  U20 SM-sarja
Tehtävä:  päävalmentaja
Pelaajaura
Pääsarjaura:  1994–2015
Seurat:  Tappara (SML) KOOVEE (I-div.) Hershey Bears (AHL) Colorado Avalanche (NHL) Pittsburgh Penguins (NHL) Chicago Blackhawks (NHL) Calgary Flames (NHL) New York Rangers (NHL) San Jose Sharks (NHL) St. Louis Blues (NHL) Malmö Redhawks (HA) Sibir Novosibirsk (KHL) Neftehimik Nižnekamsk (KHL) Dinamo Riika (KHL) Örebro HK (HA) Lukko (SML)
NHL-varaus:  78. varaus, 1997 Colorado Avalanche
Valmennusura
Vuodet:  2015–
Seurat:  KeuPa HT (Mestis) Jukurit (SML) (apuvalm.) Pelicans (SML) MoDo Hockey (SHL) JYP (SML) (apuvalm.)
  [ Muokkaa Wikidatassa ]   
| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Hopeaa | Torino 2006 | jääkiekko |  |
| Maailmancup  | Maailmancup  | Maailmancup  |  |
|  Hopeaa | 2004 | jääkiekko |  |
| Stanley Cup  |
| --- | --- | --- |
|  | Colorado Avalanche | 2001  |
| Ville Nieminen> Henkilötiedot.Rullakiekkoilija |
| --- | --- |
Pelipaikka:  hyökkääjä
Maajoukkue 
Ottelut:  3 2+1=3 31
SM-liiga
Seurat:  Team 957, Pahalampi
Kaudet:  1999–2000, 2009
Runkosarja:  20 29+18=47 4,5
Pudotuspelit:  11 9+16=25 19,5
Mitalit:  1–1–1
Palkinnot:  Vuoden rullakiekkoilija 1999
SM-lopputurnaukset
Seurat:  Team 957
Runkosarja:  6 7+8=15 11,5
Mitalit:  0–0–1
  [ Muokkaa Wikidatassa ]   
Ville Juhani Nieminen (s. 6. huhtikuuta 1977 Tampere) on suomalainen uransa lopettanut jääkiekkoilija ja nykyinen valmentaja. Nieminen oli pelipaikaltaan laitahyökkääjä ja hän pelasi mittavalla urallaan yli 1 000 runkosarjaottelua.
Niemisen ammattilaisura käynnistyi Tapparassa SM-liigassa kaudella 1994–1995, ja hän teki lopullisen läpimurtonsa seurassa kaudella 1996–1997, jonka jälkeen NHL-seura Colorado Avalanche varasi hänet NHL:ään vuoden 1997 varaustilaisuudessa numerolla 78. Niemisen ura Pohjois-Amerikan ammattilaissarjoissa käynnistyi jo seuraavalla kaudella Coloradon farmijoukkueessa, AHL-liigan Hershey Bearsissa. NHL:ssä Nieminen debytoi kaudella 1999–2000, ja jo seuraavalla kaudella hän vakiinnutti pelipaikkansa NHL:ssä ja oli kauden päätteeksi Coloradon mukana voittamassa NHL:n Stanley Cup -mestaruutta. Nieminen pelasi NHL:ssä seitsemän kauden ajan ja edusti Coloradon ohella Pittsburgh Penguinsia, Chicago Blackhawksia, Calgary Flamesia, New York Rangersia, San Jose Sharksia ja St. Louis Bluesia.
SM-liigan ja NHL:n lisäksi Nieminen pelasi myös Ruotsin Allsvenskanissa Malmö Redhawksissa ja Örebrossa, sekä KHL:ssä, jossa hän edusti HC Sibir Novosibirskiä, Neftekhimik Nizhnekamskia ja Dinamo Riikaa. Hän palasi uransa loppuvuosina SM-liigaan ja päätti uransa kauteen 2014–2015.
Suomen jääkiekkomaajoukkueessa Nieminen on saavuttanut olympiahopeaa Torinon vuoden 2006 talviolympialaisista ja toisen sijan vuoden 2004 maailmancupista. Lisäksi hän on edustanut Suomea Salt Lake Cityn vuoden 2002 talviolympialaisissa.
Pelaajauransa jälkeen Nieminen on luonut uraa valmentajana. Hän aloitti vuonna 2015 Mestis-joukkue KeuPa HT:n päävalmentajana. Vuosina 2016–2018 hän toimi SM-liigaan nousseen Jukureiden apuvalmentajana. Vuosina 2018–2020 hän oli Pelicansin päävalmentaja.